CELEX: 32014R0380
Language: ro
Date: 2014-04-14 00:00:00
Title: Regulamentul (UE) nr. 380/2014 al Consiliului din 14 aprilie 2014 de modificare a Regulamentului (UE) nr. 1284/2009 de instituire a unor măsuri restrictive specifice împotriva Republicii Guineea

15.4.2014   
               
               
                  RO
               
               
                  Jurnalul Oficial al Uniunii Europene
               
               
                  L 111/29
               
            
         REGULAMENTUL (UE) nr. 380/2014 AL CONSILIULUI
         din 14 aprilie 2014
         de modificare a Regulamentului (UE) nr. 1284/2009 de instituire a unor măsuri restrictive specifice împotriva Republicii Guineea
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215 alineatul (1),
         având în vedere Decizia 2010/638/PESC a Consiliului din 25 octombrie 2010 privind măsuri restrictive împotriva Republicii Guineea (1),
         având în vedere propunerea comună a Înaltului Reprezentant al Uniunii pentru afaceri externe și politică de securitate și a Comisiei,
         întrucât:
         
                     (1)
                  
                  
                     Regulamentul (UE) nr. 1284/2009 al Consiliului (2) a impus anumite măsuri restrictive împotriva Republicii Guineea, în conformitate cu Poziția comună 2009/788/PESC a Consiliului (3) (înlocuită de Decizia 2010/638/PESC). Aceste măsuri au inclus interzicerea acordării de asistență tehnică și financiară, precum și furnizarea de alte servicii legate de echipamente militare, și impunerea unui embargo asupra vânzării, livrării, transferului sau exportului de echipamente care ar putea fi utilizate în scopul represiunii interne.
                  
               
                     (2)
                  
                  
                     La 14 aprilie 2014, Consiliul a adoptat Decizia 2014/213/PESC (4) de modificare a Deciziei 2010/638/PESC, ridicând embargoul asupra armelor și pe cel asupra echipamentelor care ar putea fi utilizate pentru represiunea internă.
                  
               
                     (3)
                  
                  
                     Anumite aspecte ale ridicării acestor măsuri intră în domeniul de aplicare a Tratatului privind funcționarea Uniunii Europene și, prin urmare, este necesară o eglementare la nivelul Uniunii pentru punerea lor în aplicare, în special pentru a asigura aplicarea uniformă a acestora de către operatorii economici în toate statele membre.
                  
               
                     (4)
                  
                  
                     Regulamentul (UE) nr. 1284/2009 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 1284/2009 se modifică după cum urmează:
            
                        1.
                     
                     
                        La articolul 1, literele (a), (b) și (c) se elimină.
                     
                  
                        2.
                     
                     
                        Articolele 2, 3, 4 și 5 se elimină.
                     
                  
                        3.
                     
                     
                        Articolul 7 se înlocuiește cu următorul text:
                        
                           „Articolul 7
                           Interdicția prevăzută la articolul 6 alineatul (2) nu angajează, în niciun fel, nicio răspundere a persoanelor fizice și juridice, a entităților și a organismelor care au pus la dispoziție fonduri sau resurse economice, în cazul în care acestea nu au știut și nu au avut niciun motiv întemeiat să suspecteze că acțiunile lor ar încălca această interdicție.”
                        
                     
                  
                        4.
                     
                     
                        Anexa I se elimină.
                     
                  
                        5.
                     
                     
                        Anexa III se înlocuiește cu textul din anexa la prezentul regulament.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Prezentul regulament este obligatoriu în toate elementele sale și se aplică direct în toate statele membre.
         
         
            Adoptat la Luxemburg, 14 aprilie 2014.
            
               
                  Pentru Consiliu
               
               
                  Președintele
               
               C. ASHTON
            
         
         
            (1)  JO L 280, 26.10.2010, p. 10.
         
            (2)  Regulamentul (UE) nr. 1284/2009 al Consiliului din 22 decembrie 2009 de instituire a unor măsuri restrictive specifice împotriva Republicii Guineea (JO L 346, 23.12.2009, p. 26).
         
            (3)  Poziția comună 2009/788/PESC a Consiliului din 27 octombrie 2009 privind măsuri restrictive împotriva Republicii Guineea (JO L 281, 28.10.2009, p. 7).
         
            (4)  Decizia 2014/213/PESC a Consiliului din 14 aprilie 2014 de modificare a Deciziei 2010/638/PESC privind măsuri restrictive împotriva Republicii Guineea (a se vedea pagina 83 din prezentul Jurnal Oficial).
      
      
         
            ANEXĂ
            
               
                  
                     „ANEXA III
                     
                        Paginile de internet care conțin informații privind autoritățile competente, precum și adresa la care pot fi trimise notificările adresate Comisiei Europene
                     
                     BELGIA
                     http://www.diplomatie.be/eusanctions
                     BULGARIA
                     http://www.mfa.bg/en/pages/135/index.html
                     REPUBLICA CEHĂ
                     http://www.mfcr.cz/mezinarodnisankce
                     DANEMARCA
                     http://um.dk/da/politik-og-diplomati/retsorden/sanktioner/
                     GERMANIA
                     http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
                     ESTONIA
                     http://www.vm.ee/est/kat_622/
                     IRLANDA
                     http://www.dfa.ie/home/index.aspx?id =28519
                     GRECIA
                     http://www.mfa.gr/en/foreign-policy/global-issues/international-sanctions.html
                     SPANIA
                     http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf
                     FRANȚA
                     http://www.diplomatie.gouv.fr/autorites-sanctions/
                     CROAȚIA
                     http://www.mvep.hr/sankcije
                     ITALIA
                     http://www.esteri.it/MAE/IT/Politica_Europea/Deroghe.htm
                     CIPRU
                     http://www.mfa.gov.cy/sanctions
                     LETONIA
                     http://www.mfa.gov.lv/en/security/4539
                     LITUANIA
                     http://www.urm.lt/sanctions
                     LUXEMBURG
                     http://www.mae.lu/sanctions
                     UNGARIA
                     http://www.kulugyminiszterium.hu/kum/hu/bal/Kulpolitikank/nemzetkozi_szankciok/
                     MALTA
                     https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx
                     ȚĂRILE DE JOS
                     www.rijksoverheid.nl/onderwerpen/internationale-vrede-en-veiligheid/sancties
                     AUSTRIA
                     http://www.bmeia.gv.at/view.php3?f_id =12750&LNG = en&version=
                     POLONIA
                     http://www.msz.gov.pl
                     PORTUGALIA
                     http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx
                     ROMÂNIA
                     http://www.mae.ro/node/1548
                     SLOVENIA
                     http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
                     SLOVACIA
                     http://www.mzv.sk/sk/europske_zalezitosti/europske_politiky-sankcie_eu
                     FINLANDA
                     http://formin.finland.fi/kvyhteistyo/pakotteet
                     SUEDIA
                     http://www.ud.se/sanktioner
                     REGATUL UNIT
                     https://www.gov.uk/sanctions-embargoes-and-restrictions
                     
                        Adresa pentru notificările adresate Comisiei Europene:
                     
                     
                                 Commission Européenne
                              
                           
                                 Service des instruments de politique étrangère (FPI)
                              
                           
                                 SEAE 02/309
                              
                           
                                 B-1049 Bruxelles
                              
                           
                                 Belgique
                              
                           E-mail: relex-sanctions@ec.europa.eu”